Камка спартакиадасы колач җәя

	“Саулык – иң зур байлык”, - ди халык. Чыннан да, сәламәтлек – кеше бәхетенең нигезе, исәнлек булганда гына кеше үзенең теләк-омтылышларына  ирешә,  тирә-якны  танып-белә, хезмәттән, уеннан, физик күнегүләрдән ямь таба. 	 Менә  инде  ничә  еллар  дәвамында  яшүсмерләрдә  һәм яшьләрдә сәламәтлекне саклауга, аны ныгытуга юнәлтелгән һәм спортка мәхәббәт, Ватанга патриотик хис тәрбияләү максаты белән Камка мәктәбе базасында авыл яшьләре арасында традицион районара кышкы спартакиада үткәрелә. Быелгысы югары  оешканлык  белән  17  февральдә,  гадәттәгечә,  Әфган сугышында батырларча һәлак булган Марс Мангушевның якты истәлегенә багышлап һәм 23 февраль – Ватанны яклаучылар көне уңаеннан гөрләп узды. Билгеләнгән  вакытка  мәктәп  спорт  яратучылар,  кунаклар белән тула башлады. Сергач, Кызыл Октябрь, Спас районнарыннан якынча ике дистә җыелма команда составында 220гә якын спортчы килгән иде, ә тулаем алганда, Камка мәктәбе бу көнне дүрт йөзгә якын кеше кабул итте. 
	Румия ХАМЗИНА	
Туган як

	№ --- | 22.02.2018	


